Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 478/11/4403	Nitra, 2.4.2012
EEČ : 2-32-55-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nitra
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Že dňa 29.7.2011 mal pri sebe  v XXXXX , v parku XXXXX      konope s hmotnosťou 823 mg , čo  zodpovedá minimálne  3 obvykle jednorázovým  dávkam drogy , pričom táto látka patrí v zmysle zákona č. 139/1998 Z. z. v znení neskorších právnych predpisov  o omamných látkach , o psychotropných látkach a prípravkoch  do I. Skupiny omamných látok.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník OO PZ XXXXX  uznesením ČVS: ORP- 2366/ZM-  NR- 11 zo dňa 29.7.2011 podľa § 199 odsek 1 Trestného poriadku začal trestné stíhanie  pre prečin nedovolenej výroby omamných látok, jedov alebo prekurzorov, ich držanie a obchodovanie s nimi  podľa § 171 odsek 1 Trestného zákona .
	Poverený príslušník OO PZ XXXXX  uznesením ČVS: ORP- 2366/ZM-  NR- 11 zo dňa 27.2.2012 podľa § 206 odsek 1 Trestného poriadku vzniesol obvinenie  XXXXX    pre  prečin nedovolenej výroby omamných látok, jedov alebo prekurzorov, ich držanie a obchodovanie s nimi  podľa § 171 odsek 1 Trestného zákona .
	V priebehu vyšetrovania vykonaného v rámci prípravného konania sa obvinený XXXXX   priznal ku spáchaniu uvedeného prečinu , ktorý mu jej kladený za vinu a pre ktorý mu bolo vznesené obvinenie.
	Zo spisového materiálu vyplýva, že obvinený XXXXX    bol riadne poučený podľa príslušných ustanovení Trestného poriadku a súhlasí s postupom podľa § 216 odsek 1 Trestného poriadku.
	Obvinený XXXXX   je stíhaný pre skutok , ktorého sa dopustil dňa 29. júla 2011, pričom tento vykazuje všetky obligatórne znaky skutkovej podstaty  prečinu nedovolenej výroby omamných látok, jedov alebo prekurzorov, ich držanie a obchodovanie s nimi  podľa § 171 odsek 1 Trestného zákona , za spáchanie ktorého je možné uložiť trest odňatia slobody až na tri rokov.
	Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Ako vyplýva z odpisu registra trestov ,obvinený XXXXX    nebol doposiaľ  súdne trestaný , ani   za priestupok nebol  prejednávaný .

V zmysle § 216 odsek 6 , písmeno a), b), c)  Trestného poriadku sa v tomto prípade nejedná o trestný čin , ktorým bola spôsobená smrť osoby, alebo by trestné stíhanie bolo vedené pre korupciu , alebo proti verejnému činiteľovi , prípadne zahraničnému verejnému činiteľovi.
	Taktiež bola obvinenému XXXXX    v zmysle § 216 odsek 3 Trestného poriadku určená skúšobná doba v trvaní 1 rok   , počas ktorej je obvinený povinný viesť riadny život, nedopostiť sa žiadneho protiprávneho konania, pretože v opačnom prípade je  možné aj v priebehu plynutia skúšobnej doby rozhodnúť o tom, že sa v trestnom stíhaní pokračuje.
	
	S poukazom na vyššie uvedené skutočnosti a citované zákonné ustanovenia mám za to, že bolo potrebné rozhodnúť tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Veronika Vachová
prokurátorka